CELEX: 62005TJ0042
Language: da
Date: 2008-09-10
Title: Dom afsagt af Retten i Første Instans (Femte Afdeling) den 10. september 2008.#Rhiannon Williams mod Kommissionen for De Europæiske Fællesskaber.#Aktindsigt - forordning (EF) nr. 1049/2001 - forarbejderne til vedtagelsen af direktiv 2001/18/EF om udsætning i miljøet af genetisk modificerede organismer - delvis afslag på aktindsigt - stiltiende afslag på aktindsigt - undtagelser vedrørende beskyttelsen af erhvervsmæssige interesser, beskyttelsen af de internationale relationer og beskyttelsen af beslutningsprocessen - begrundelsespligt.#Sag T-42/05.

Rettens dom (Femte Afdeling) af 10. september 2008 – Williams mod Kommissionen
      (Sag T-42/05)
      »Aktindsigt – forordning (EF) nr. 1049/2001 – forarbejderne til vedtagelsen af direktiv 2001/18/EF om udsætning i miljøet af genetisk modificerede organismer – delvis afslag på aktindsigt – stiltiende afslag på aktindsigt – undtagelser vedrørende beskyttelsen af erhvervsmæssige interesser, beskyttelsen af de internationale relationer og beskyttelsen
         af beslutningsprocessen – begrundelsespligt«
      
      1.                     De Europæiske Fællesskaber – institutioner – offentlighedens ret til aktindsigt – forordning nr. 1049/2001 (Europa-Parlamentets
            og Rådets forordning nr. 1049/2001) (jf. præmis 67-69)
      2.                     De Europæiske Fællesskaber – institutioner – offentlighedens ret til aktindsigt – forordning nr. 1049/2001 (art. 253 EF; Europa-Parlamentets
            og Rådets forordning nr. 1049/2001) (jf. præmis 71-83 og 85-97)
      3.                     Annullationssøgsmål – retlig interesse (art. 230 EF) (jf. præmis 114-116)
      4.                     De Europæiske Fællesskaber – institutioner – offentlighedens ret til aktindsigt – forordning nr. 1049/2001 [Europa-Parlamentets
            og Rådets forordning nr. 1049/2001, art. 4, stk. 1, litra a), og art. 4, stk. 3, andet afsnit] (jf. præmis 124-126)
      Angående
      
         
               Påstand om annullation af Kommissionens afgørelse af 19. november 2004, hvorved sagsøgeren fik delvis afslag på aktindsigt
                  i visse dokumenter vedrørende forarbejderne til lovgivningen om genetisk modificerede organismer.
               
            Konklusion
      
         
                  1)
               
               
                  
               
               
                  	Det er ikke længere fornødent at påkende lovligheden af Kommissionens afgørelse af 19. november 2004, hvorved Rhiannon Williams
                     fik delvis afslag på aktindsigt i visse dokumenter vedrørende forarbejderne til lovgivningen om genetisk modificerede organismer,
                     for så vidt som den indeholder et stiltiende afslag på aktindsigt i de forberedende dokumenter, der hidrører fra Kommissionens
                     generaldirektorat (GD) »Handel« vedrørende vedtagelsen af Europa-Parlamentets og Rådets direktiv 2001/18/EF af 12. marts 2001
                     om udsætning i miljøet af genetisk modificerede organismer og om ophævelse af Rådets direktiv 90/220/EØF.
                  
               
            
         
                  2)
               
               
                  
               
               
                  	Kommissionens afgørelse af 19. november 2004 annulleres, for så vidt som der stiltiende gives afslag på aktindsigt i forarbejderne
                     til vedtagelsen af direktiv 2001/18, bortset fra de dokumenter, der hidrører fra GD »Handel«.
                  
               
            
         
                  3)
               
               
                  
               
               
                  	I øvrigt frifindes Kommissionen.
               
            
         
                  4)
               
               
                  
               
               
                  	Kommissionen bærer sine egne omkostninger og betaler halvdelen af Rhiannon Williams’omkostninger.